Bestyrelsesmøde den 14. juni 2006

Tilstede: Vivian, Jesper, Grethe, Anne – Lene og Randi.

Afbud fra Michael.

Dagsorden:

1.      Afgørelse fra taksationsmyndighed

2.      Meddelelser

3.      Indkaldelse af ekstraordinær generalforsamling

4.      Nyhedsbrev

5.      Evt.

Ad. 1

Det var en trist afgørelse for Grundejerforeningen.

De 2 modparter i sagen havde snakket meget under rundvisningen i foreningen med myndighederne. Den ene havde bl.a. udtalt, at der i dennes ejendom kun boede studerende som ikke belastede vejen med biler.

De fra bestyrelsen som var tilstede var passive, idet man var af den holdning at man ikke snakkede, men viste hvad grundejerforeningen bestod af.

Efterfølgende set i klogskabens tegn, havde det måske været godt at have taget en dialog, idet det måske kunne have ændret afgørelsen. Vi mener at de 2 modparter har påvirket afgørelsen.

Der var snak om at anke afgørelsen.

Ad. 2

Grethe havde sendt en klagebrev til Freinet skolen. Der er gener for grundejerne når skolen er i anlægget. Deres kontrakt med foreningen er kun til det store boldbur, men der er klaget over støj og svineri i hele anlægget.

Svaret tilbage fra skolen var ikke meget positivt. Hvis generne fortsætter efter sommerferien, vil bestyrelsen atter rette henvendelse til skolen.

Der var også problemer med andre grupper i anlægget.

Ad. 3

Der skal indkaldes til ekstraordinær generalforsamling efter sommeren. Her skal besluttes om det skal være en entreprenør eller Københavns Kommune der skal lave vejen. Det skal ligge helt klart hvad projekterne kommer til at koste for den enkelte grundejer.

Ad. 4

Der skal laves et nyhedsbrev og i dette kommer til at stå om taksationsmyndighedens afgørelse.

Der vil blive henstillet til at man tager hensyn til grundejerne som bor ud til det grønne område, når grundejere holder et arrangement i dette og man rydder op efter sig !! Det samme gælder storskrald, som først må stilles ud dagen før afhentning.

Der afholdes vejfest d. 26 aug. Frivillige til festudvalget kan henvende sig hos Vivian.

Referat v. Randi de Lemos.